# Marie-Paule Kieny

Marie-Paule Kieny (Estrasburg, 24 d'abril de 1955) és una viròloga, vacunadora, experta en salut pública i divulgadora científica francesa. Actualment és la directora d'investigació de l'Institut national de la santé et de la recherche médicale (INSERM) i cap de la junta de la Iniciativa Medicaments per a Malalties Oblidades (DNDi).

## Trajectòria

Va completar el seu doctorat en microbiologia l'any 1980 a la Universitat de Montpeller, i va rebre l'Habilitation à Diriger des Recherches el 1995 a la Universitat d'Estrasburg. Després d'aconseguir el seu doctorat, va entrar a l'empresa Transgene SA a Estrasburg com a directora científica ajudant sota la direcció del biòleg molecular Jean-Pierre Lecocq fins al 1988. Entre els anys 1999 i 2000 fou directora d'investigació de l'INSERM. A més, va ser membre de la Iniciativa Europea de Vacunes (EVI) fins al 2010.
Entre els anys 2002 i 2010 va ser directora d'investigació de vacunes de l'Organització Mundial de la Salut (OMS). Posteriorment, fou directora general adjunta dins del mateix organisme, exercint un important paper de lideratge durant l'epidèmia d'Ebola de 2014-2016 a l'Àfrica Occidental i l'epidèmia de virus del Zika de 2015-2016.
Donada la lentitud del desenvolupament de noves teràpies en resposta al brot, el seu equip va començar a elaborar un marc per accelerar el desenvolupament i encoratjar els investigadors a compartir les dades obertament sense preocupar-se perquè sortissin a la llum. Va destacar l'èxit del desenvolupament de vacunes eficaces per al seu desplegament en un futur brot. Després del brot d'Ebola a la República Democràtica de Congo en 2014, va declarar que la vacuna podria no ser del tot necessària, ja que el brot no era tan greu com es temia anteriorment.
També va participar en la solució de l'actual crisi de resistència a antibiòtics amb l'OMS, supervisant la primera llista de Medicaments Essencials de l'OMS que inclou directrius sobre l'ús adequat dels antibiòtics en el marc de l'assistència sanitària universal. També va ajudar a preparar una llista de bacteris resistents als antibiòtics a les quals s'hauria de donar prioritat per a la recerca més enllà de la tuberculosi extremadament resistent als medicaments, com els ceps d'Acinetobacter baumannii i Pseudomonas aeruginosa resistents al Carbapenem.
L'any 2017 es va unir a la junta directiva del Projecte de Vacunes Humanes (HVP), va ser nomenada directora interina del Banc de Patents de Medicaments (MPP) i es va unir a la Iniciativa Medicaments per a Malalties Oblidades (DNDi) com a cap de la junta. Com a directora de l'MPP, Kieny va supervisar la concessió de llicències del medicament Mavyret contra l'hepatitis C per a la producció de genèrics.

## Reconeixements

En 2016 fou condecorada amb la medalla de la Legió d'Honor. A l'any següent, l'Institut national de la santé et de la recherche médicale (INSERM) li va concedir el Premi Internacional INSERM 2017.
L'any 2019, la Universitat Autònoma de Barcelona (UAB) va investir-la com a doctora honoris causa pel seu compromís amb la salut pública i l'atenció sanitària universal a tot el món.

## Referències

* 1 2 «Biography Marie-Paule Kieny - Antivirals Congress - Elsevier». www.elsevier.com. [Consulta: 3 febrer 2019].
* ↑ «Marie-Paule Kieny | European Vaccine Initiative». www.euvaccine.eu. Arxivat de l'original el 2017-07-12. [Consulta: 3 febrer 2019].
* ↑ Butler, Declan «Marie-Paule Kieny». Nature, 13-05-2009. DOI: 10.1038/news.2009.478. ISSN: 0028-0836.
* ↑ Nebehay, Stephanie. «WHO expects around 200,000 Ebola vaccine doses by mid-2015». The Irish Times. [Consulta: 27 gener 2019].
* 1 2 Media, Newton. «LSIPR 50 2018: At the head of an experiment in innovation». Life Sciences IP Review. [Consulta: 3 febrer 2019].
* 1 2 Andalo, Debbie. «WHO lists bacteria that need to be targeted for antibiotic development». Pharmaceutical Journal. [Consulta: 3 febrer 2019].
* ↑ «WHO | WHO research and development on Zika». WHO. [Consulta: 3 març 2019].
* ↑ Check Hayden, Erika «Ebola teaches tough lessons about rapid research» (en anglès). Nature News, 521, 7553, 28-05-2015, pàg. 405–406. DOI: 10.1038/521405a. PMID: 26017422.
* ↑ «Final trial results confirm Ebola vaccine provides high protection against disease». www.who.int. [Consulta: 3 març 2019].
* ↑ «Ebola outbreak may be smaller than feared, WHO indicates». STAT, 25-05-2017. [Consulta: 3 març 2019].
* ↑ June 7. «Access, watch, reserve: WHO committee advises when to use common antibiotics». www.healio.com. [Consulta: 3 febrer 2019].
* ↑ Belluz, Julia. «The 12 most dangerous superbugs, ranked by the WHO». Vox, 27-02-2017. [Consulta: 3 març 2019].
* ↑ Kieny, Marie-Paule. «WHO's priority list of antibiotic-resistant bacteria looks beyond tuberculosis». STAT, 13-03-2017. [Consulta: 3 març 2019].
* ↑ «Deadly, Drug-Resistant 'Superbugs' Pose Huge Threat, W.H.O. Says» (en anglès). .
* ↑ Project, Human Vaccines. «Dr. Marie-Paule Kieny Appointed To The Human Vaccines Project Board Of Directors». www.prnewswire.com. [Consulta: 27 gener 2019].
* ↑ «Leadership And Change: An Interview With Medicines Patent Pool Board Chair Marie-Paule Kieny». Intellectual Property Watch, 08-02-2018. [Consulta: 27 gener 2019].
* ↑ «Marie-Paule Kieny – DNDi». DNDi – Best science for the most neglected, 15-08-2017. [Consulta: 3 febrer 2019].
* ↑ «MPP-The Medicines Patent Pool Governance Board Appoints Marie-Paule Kieny as new Chair». [Consulta: 3 febrer 2019].
* ↑ December 3. «Medicines Patent Pool signs license for generic production of Mavyret». www.healio.com. [Consulta: 3 març 2019].
* ↑ «AbbVie's Mavyret shows high cure rates». www.thepharmaletter.com. [Consulta: 3 març 2019].
* ↑ «Marie-Paule Kieny, décorée Chevalier de la Légion d'Honneur». Mission de la France. [Consulta: 3 febrer 2019].
* ↑ «Marie-Paule Kieny, 2017 International Prize». Inserm - From science to health. Arxivat de l'original el 2018-07-04. [Consulta: 3 febrer 2019].
* ↑ «Marie-Paule Kieny rep el doctorat honoris causa de la UAB pel seu treball per l'accés universal a la salut». [Consulta: 3 febrer 2019].
* ↑ Barcelona, UAB-Universitat Autònoma de. «Kieny awarded an honorary doctorate for her "undeniable commitment" to the underprivileged». UAB Barcelona. [Consulta: 3 febrer 2019].
* ↑ «La UAB investirá doctora 'honoris causa' Marie-Paule Kieny por universalizar el acceso a la sanidad». La Vanguardia, 14-01-2019. [Consulta: 3 febrer 2019].
* ↑ Press, Europa. «La UAB investirá doctora 'honoris causa' Marie-Paule Kieny por universalizar el acceso a la sanidad». www.europapress.es, 14-01-2019. [Consulta: 3 febrer 2019].